L 186/32 Jurnalul Oficial al Uniunii Europene 14.7.2012 DECIZIA DE PUNERE ÎN APLICARE A COMISIEI din 12 iulie 2012 de modificare a Deciziei 2009/11/CE privind autorizarea unor metode de clasificare a carcaselor de porc în Spania [notificată cu numărul C(2012) 4711] (Numai textul în limba spaniolă este autentic) (2012/384/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 43 litera (m) coroborat cu articolul 4, întrucât: (1) Prin Decizia 2009/11/CE a Comisiei () s-a autorizat utilizarea a patru metode de clasificare a carcaselor de porc în Spania. Spania a declarat că, datorită noilor evoluții tehnologice şi a elaborării unor noi versiuni pentru două dispozitive autorizate în Spania, este necesară calibrarea acestor dispozitive noi în vederea obţinerii de noi formule pentru utilizarea lor în Spania. Într-un grup semnificativ de abatoare din Spania numărul de sacrificări nu depășește 500 de porci pe săptămână în medie anuală. Prin urmare, este necesară o metodă de clasificare a carcaselor de porc adaptată în funcţie de capacitatea de sacrificare a acestor abatoare. Spania a solicitat Comisiei să autorizeze trei noi metode de clasificare a carcaselor de porc pe teritoriul său și a prezentat o descriere detaliată a testului de disecţie, indicând principiile pe care se bazează metodele respective, rezultatele testului de disecție şi ecuațiile folosite pentru estimarea procentului de carne macră în protocolul prevăzut la articolul 23 alineatul (4) din Regu- lamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine şi ovine şi privind raportarea preţurilor acesto- ra (2). Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, metodele de clasificare respective ar trebui să fie autorizate în Spania. Prin urmare, Decizia 2009/11/CE ar trebui modificată în consecință. 299, 16.11.2007, p. 1. JOL JO L 6, 10.1.2009, p. 79. JOL 337, 16.12.2008, p. 3. (7) Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei. Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole, ADOPTĂ PREZENTA DECIZIE: Articolul 1 Decizia 2009/11/CE se modifică după cum urmează: 1. Articolul 1 se înlocuieşte cu următorul text: „Articolul 1 În conformitate cu secţiunea B.IV punctul 1 din anexa V la Regulamentul (CE) nr. 1234/2007 (*) al Consiliului, în Spania este autorizată utilizarea următoarelor metode de clasificare a carcaselor de porc: (a) aparatul «Fat-O-Meater (FOM)» şi metodele de estimare aferente, ale căror caracteristici sunt prezentate în partea 1 din anexă; aparatul «Fully automatic ultrasonic carcase grading (Autofom)» și metodele de estimare aferente, ale căror caracteristici sunt prezentate în partea 2 din anexă; aparatul «Ultrafom 300» şi metodele de estimare aferente, ale căror caracteristici sunt prezentate în partea 3 din anexă; aparatul «Automatic vision system (VCS2000)» şi metodele de estimare aferente, ale căror caracteristici sunt prezentate în partea 4 din anexă; aparatul «Fat-O-Meater II (FOM Il» și metodele de estimare aferente, ale căror caracteristici sunt prezentate în partea 5 din anexă; aparatul «AutoFOM III şi metodele de estimare aferente, ale căror caracteristici sunt prezentate în partea 6 din anexă; «Metoda manuală (ZP)» de măsurare cu ajutorul unei rigle şi metodele de estimare aferente, ale căror caracteristici sunt prezentate în partea 7 din anexă.